አብዛኛውን ጊዜ የዚህ ችግር ዋንኛው መንስኤ ተብሎ የሚታሰበው የበቂ ግብዓቶች አለመመደብ ማለትም ለሴት ልጆች ትምህርት በቂ የገንዘብ ድጋፍ አለማድረግ ነው የሚል ነው፡፡ የዚህ አስተሳሰብ አቀንቃኞችም ሴት ልጆች የትምህርት ቤት ክፍያ መክፈል እንዲችሉ፣ዩኒፎርምና ሌሎች ቁሳቁሶችን የሚገዙበት የገንዘብ ድጋፍ ቢደረግላቸው፤ ወደ ትምህርት ቤት ሲሄዱም ሆነ ከትምህርት ቤት ሲመለሱ ወሲባዊ ጥቃት ይደርስባቸዋል ብለው ወላጆቻቸው እንዳይሰጉ ተጋላጭነታቸውን የሚቀንስ የመጓጓዣ ዘዴ ቢመቻችላቸው፤በወር አበባ ወቅት ከትምህርት ቤት እንዳይቀሩ፣ በትምህርታቸውም ወደ ኋላ ቀርተው ትምህርታቸውን እንዳያቋርጡ፤ በቂ መጸዳጃ ቤቶች በትምህርት ቤት ቅጥር ግቢ ውስጥ ብንሠራላቸው ይኸ ችግር ይቀረፋል ይላሉ፡፡
